Materská škola Kostolná – Záriečie 18, Kostolná – Záriečie

Zápisnica z Pedagogickej rady zo dňa 25.08.2026

Program:
1. Otvorenie
2. Kontrola uznesení
3. Školský vzdelávací program ,,Na ceste poznania s kamarátom Ferdom“
4. Školský poriadok
5. Ďalšie dokumenty školy
6. Diskusia
7. Záver

K bodu 1
Riaditeľka MŠ otvorila Pedagogickú radu privítaním členov (viď. prezenčná listina).

K bodu 2
Prebehla kontrola uznesení z predchádzajúcej pedagogickej rady. 
Uznesenie č. 1 – vypracovanie nového školského vzdelávacieho programu.
Nový školský vzdelávací program je vypracovaný.
Uznesenie č. 2 – reevidovať školský poriadok.
Školský poriadok je reevidovaný.

K bodu 3 
Pedagogická rada sa oboznámila s novým ŠkVP pod názvom ,,Na ceste poznania s kamarátom Ferdom“ a následne ho na pedagogickej rade schválila. Neboli podané žiadne pripomienky.

K bodu 4
Pedagogická rada sa oboznámila s reevidovaným školským poriadkom a následne ho schválila. Neboli podané žiadne pripomienky. 

K bodu 5
Pedagogická rada sa oboznámila s:
Plánmi  výchovno-vzdelávacej činnosti na šk. rok 2026/2027. 
Plánom desegregácie vo výchove a vzdelávaní - Štandardy dodržiavania zákazu segregácie vo výchove a vzdelávaní.
Plánom aktivít na šk. rok 2026/2027.
Plánom kontrolnej /hospitačnej/ činnosti na šk. rok 2026/2027.

K bodu 6
Diskusia prebehla ohľadom organizačného zabezpečenia nového šk. roka 2026/2027, počet detí, oznámenie o ospravedlňovaní neprítomnosti detí a pod.

K bodu 7
Pred ukončením zasadnutia pedagogickej rady, pedagogická rada schválila nasledovné uznesenia:
Uznesenie č.1: Pedagogická rada schválila Školský vzdelávací program pod názvom ,, Na ceste poznania s kamarátom Ferdom“.
Uznesenie č.2: Pedagogická rada schválila Školský poriadok.
Uznesenie č.3: Pedagogická rada vzala na vedomie ďalšie dokumenty materskej školy, viď. bod 5 a schválila ich bez pripomienok.
Uznesenie č.: 4 Pedagogická rada sa uzniesla na tom, že Školský poriadok a Školský vzdelávací program je potrebné predložiť Rade školy a zriaďovateľovi. 

Riaditeľka MŠ ukončila zasadnutie Pedagogickej rady.


Zapísala:
Overila: 

V Kostolnej – Záriečí 25.08.2026






